== Teorier for opståen ==
Sandsynligvis opstod Yngre Dryas, da en isbarriere i [[St. Lawrence-floden|St. Lawrence–dalen]] i nutidens [[Canada]] brød sammen, og store mængder af iskoldt gletsjervand fra indsøer ([[Lake Agassiz]]) løb ud i [[polarhavet]]. Vandmasserne nedkølede det cirkulerende vand i Atlanten, og temperaturerne på land sank særligt mærkbart i Amerika, Europa og Afrika. Tilløbet af smeltevand reducerede også [[Salt (kemi)|saltindholdet]] (og dermed tætheden) i de nordlige have, så [[Golfstrømmen]] svingede sydover. En teori er, at det hænger sammen med en meteorit-eksplosion over Canada for netop 12.900 år siden.<ref>[http://www.scientificpsychic.com/etc/timeline/asteroid-impact.html Meteorite and Comet Impacts on the Earth<!-- Bot genereret titel -->]</ref> Igennem det meste af perioden var Østersø-bassinet opfyldt af den [[Østersøens udviklingshistorie|Baltiske Issø]].
Historie Klima Geologi